b'\n_START_ARTICLE_\nFormula E -kausi 2015\xe2\x80\x932016\n_START_SECTION_\nS\xc3\xa4\xc3\xa4nt\xc3\xb6muutoksia\n_START_PARAGRAPH_\nFormula E -sarjan ensimm\xc3\xa4isell\xc3\xa4 kaudella kaikki tallit k\xc3\xa4yttiv\xc3\xa4t samanlaista Spark-Renault SRT 01E autoa. My\xc3\xb6s toisella kaudella kaikki tallit k\xc3\xa4ytt\xc3\xa4v\xc3\xa4t samanlaisia runkoja. Kaudesta 2015\xe2\x80\x932016 alkaen tallit saivat kuitenkin tehd\xc3\xa4 muutoksia auton voimansiirtoon, kuten moottoriin ja vaihteistoon. Aerodynamiikkaa ja akkuja ei saanut kuitenkaan kehitt\xc3\xa4\xc3\xa4 kulujen matalana pit\xc3\xa4miseksi._NEWLINE_Sarjan toiselle kaudelle Formula E julkaisi \xe2\x80\x9dSuper Paalupaikka -taistelun\xe2\x80\x9d, jossa edellisen kauden tapaan kuljettajat jaettiin nelj\xc3\xa4\xc3\xa4n viiden kuljettajan ryhm\xc3\xa4\xc3\xa4n aika-ajoihin. Kaikkien ryhmien ajettua, viisi nopeinta kuljettajaa palasi radalle ajamaan viel\xc3\xa4 kerran viideksitoista minuutiksi, jonka perusteella p\xc3\xa4\xc3\xa4tettiin paalupaikka.'